《和披字寄后村》
宋代·林希逸

不羡新雕绣毂驰，不嫌自织草衣披。谈禅客至眼俱碧，联句人来髻似椎。

愁绝只凭杯遣兴，意行全藉杖扶衰。旧游历历天南北，梦不能忘随所之。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。